Document ID: /roh_data/filtered/fineweb-2-filterrobots_roh.jsonl.gz/26998

Pel mument èsi quiet en l'Engiadina Bassa, ma la situaziun pudess sa midar svelt. La Tgira d’uffants Engiadina Bassa vul esser preparada sin quel mument e porscher a persunas che lavuran en l’ospital, en chasas d’attempads, ma era a persunas che lavuran in apotecas o butias che ston laschar avert, la pussaivladad da surdar a lur uffant ad in’autra famiglia che surpiglia la surveglianza.
Quest model prevesa era d’evitar che famiglias s’organiseschan e mettan lur uffants ensemen in gruppas. Gist quai na dastga betg capitar, uschè Yolanda Ellemunter, l’administratura e intermediatura da la «Chüra d’uffants Engiadina Bassa».
Legal u betg
Natiralmain e la procedura per controllar sch'ina persuna u famiglia è adattada per tgirar in uffant bainquant pli simplifitgada, ma en situaziuns extraordinaris ston ins chattar soluziuns pragmaticas e svelt realisablas.